
Forord
Høye renter, sterk prisstigning og global uro preger samfunnet og den politiske debatten i etterdønningene av pandemien. I urolige tider blir trygge rammer og god beredskap viktigere, og et trygt og fleksibelt arbeidsliv har vært og er en av Akademikernes hovedprioriteringer. 
Vi har i denne styreperioden utviklet oss til å bli et enda tydeligere førstevalg for høyt utdannede i norsk arbeidsliv. Vi vokser raskest blant hovedorganisasjonene. Ved årsskiftet 2023-24 hadde vi ca. 265 000 medlemmer og er nå også største hovedsammenslutning i staten. Medlemsveksten er et resultat av godt arbeid for å rekruttere og beholde medlemmer i medlemsforeningene, men viser også at vi treffer godt politisk på det høyt utdannede er opptatte av og trenger.
Styrets plan for perioden hadde som mål å sørge for synlighet og gjennomslag, og vi forsterket bildet av oss som forsvarere av kunnskapssamfunnet, både politisk og gjennom vår lønnspolitikk. Denne styreperioden har vært preget av flere store eksterne politiske prosesser med langsiktige konsekvenser både for enkeltmennesker, foreningene i akademikerfelleskapet og Akademikerne, samtidig som vi også har gjennomført en strategigjennomgang og revisjon av all etablert politikk.
Den kanskje største saken i perioden har vært streiken i staten våren 2024. Vi streiket for retten til å beholde vår egen tariffavtale. Streiken hadde bred støtte hos medlemsforeningene og de streikende og viste tydelige forskjellene i lønnspolitikk mellom Akademikerne ene siden og LO på den andre siden. Streiken og viktigheten av vår egen avtale for å sikre lønnsutviklingen til høyt utdannede i staten er direkte relatert til utfordringene staten har med å tiltrekke seg høyt utdannet arbeidskraft og dermed også en bekymring for kvaliteten på offentlige tjenester.
Lønnspolitikk har vært en kjernesak, og før streiken ble frontfagsmodellen diskutert og gjennomgått i Frontfagmodellutvalget. Vi konkluderte med at vi støtter modellen for lønnsdannelse, men etterlyser mer fleksibilitet i praktiseringen. Akademikerne valgte å ta dissens på deler av rapporten. Dette ble støttet av et samlet styre med observatører, og var en sak som skapte ekstra samhold internt. 
Velferdspolitikk er et viktig område for oss og vi har brukt mye tid på politisk dialog i forbindelse med Pensjonsmeldingen. Vi har aktivt frontet betydningen av å ha en sosialt og økonomisk bærekraftig offentlig pensjonsordning gjennom folketrygden. Vi er opptatt av at ordningen må være inkluderende og rettferdig for hele befolkningen, og at den må gi uttelling for å stå lenge i arbeid. 
Næringspolitikk, forskning og utdanning er sentralt i Akademikernes idegrunnlag og viktige politikkområder for oss. Regjeringens innføring av ekstra arbeidsgiveravgift for de med lønn over 750 000 skapte stort engasjement blant våre medlemsorganisasjoner. Heldigvis blir ordningen nå avviklet etter stort press fra blant annet oss. Dette har vært bare en av flere områder hvor vi har sagt tydelig fra om at kunnskapssamfunnet er under press. 

[bookmark: _Toc176264495]1. Styret og styrets arbeid
[bookmark: _Toc176264496]1.1 Styrets sammensetting
På rådsmøtet 19. oktober 2022 ble følgende valgt til styre for Akademikerne: 
· Leder: Lise Lyngsnes Randeberg, Tekna
· Nestleder; Morten Ingebrigtsen Wedege, Naturviterne
Styremedlemmer: 
· Håkon Kongsrud Skard, Norsk psykologforening 
· Helle Christin Nyhuus, Norsk Lektorlag
· Jan Inge Eidem, Samfunnsøkonomene
· Morten Boland Jørgensen, Econa
· Anne-Karin Rime, Legeforeningen
Varamedlemmer:
· Heming Olsen-Bergem, Tannlegeforeningen
· Elisabet Haugsbø, Tekna
· Bent Aaby, Afag
Valgkomiteen har i perioden bestått av Line Henriette Holten (Tekna), Siri Skumlien (Legeforeningen), Nina Riibe (Econa), Magne Skram Hegerberg (Juristforbundet). Valgkomiteen velger selv sin leder. I perioden har dette vært Line Henriette Holten. 
[bookmark: _Toc176264497]1.2 Styrets arbeid
Styret har arbeidet ut fra Styrets handlingsplan 2023-2024 (vedtatt 22. mars 2023). Handlingsplanen ble holdt på et overordnet plan med tilstrekkelig fleksibilitet til å gjøre prioriteringer underveis i tråd med aktuelle politiske debatter og prosesser.
Styret besluttet derfor for 2023 og 2024 å:
· Gjennomføre en strategiprosess i tråd med føringer fra Rådet 
· Gjennomgå Akademikernes policydokumenter 
· Jobbe for økt politisk gjennomslag og økt synlighet 

Styret har budsjettert årlig innenfor rammen vedtatt av Rådet. Styret har mottatt regnskapsrapporter fra sekretariatet hvert kvartal og fått jevnlig rapportering på de prioriterte områdene. Styret er gjennomgående tilfreds med økonomisk styring og med det fag- og tariffpolitiske arbeidet som blir gjort i sekretariatet.
Styret har i styreperioden avholdt 18 styremøter og pr. 25. september 2024 behandlet 151 protokollførte saker. Sakene speiler styrets ulike funksjoner som strategisk organ for politikkutvikling og politisk påvirkning, høyeste organisatoriske nivå mellom rådsmøtene og kontrollorgan for den interne driften. Det omfatter blant annet høringsinnspill og andre innspill til sentrale politiske prosesser, gjennomgang og oppdatering av policydokumenter, strategi og prioriteringer knyttet til styrets handlingsplan, og interne økonomi- og virksomhetsrapporter. 
I perioden er det nedsatt styringsgrupper utgått fra styret som har fått ansvar for å følge enkelte prosesser tett mellom styremøter. Dette gjelder Frontfagsmodellutvalget, Råd for rettferdig omstilling og IA-prosessen. Etter vedtak i styret ble lederne i Akademikerne H, K, P og S sammen med styreleder trukket inn i avslutningen av arbeidet i den partssammensatte arbeidsgruppen som så på bruken av tvungen lønnsnemnd.  Som oppfølging av vedtak fra Rådsmøtet i 2022 ble det nedsatt en arbeidsgruppe som fikk i oppgave å utrede kontingent- og stemmeregler som del av strategiprosessen. Denne arbeidsgruppen ble nominert av medlemsforeningene og besto av ledere i foreningene og generalsekretærer. 
Ifølge Akademikernes styreinstruks skal styret gjennomføre evaluering av eget arbeid i hver styreperiode. For 2023 og 2024 er det gjennomført en prosess for styreutvikling og - evaluering med bidrag fra konsulenter fra AFF. Ambisjonen har vært å bidra til felles forståelse av gruppens utfordringer og styrker, økt kontinuitet i styret og felles kultur. I evalueringen ble det lagt vekt på å vurdere om styret diskuterer de riktige sakene, vurdere roller og rolleforståelse i styret og diskutere prosess og forankring frem mot vedtak. Generelt gir både styremedlemmer og observatører uttrykk for godt samarbeid og tilfredshet med sakene og beslutningsgrunnlaget i møtene og med ledelse, forankring og gjennomføring av styremøtene. 
[bookmark: _Toc176264498]1.3 Strategiprosess 2023 – 2024
I tråd med Rådets vedtak fra 19. oktober 2022 har styret gjennomført en prosess for å diskutere og vurdere om det var behov for å justere de langsiktige overordnede målene og oppgavene Akademikerne som hovedorganisasjon skal ha. Konsulentselskapet Sopra Steria ble engasjert til å foreta en intern og ekstern situasjonsanalyse av organisasjonen som grunnlag for videre arbeid. Det ble lagt opp til en prosess med intervjuer, workshop og generelt bred involvering av medlemsforeningene. Dette arbeidet endte i to rapporter som ble diskutert i en workshop i september 2023 med deltagere fra medlemsforeningene. Fremstillingen i rapportene fra Sopra Steria ble ikke oppfattet som nøytral og det ble i ettertid sendt ut en egen oppsummering av prosessen fra styret. Utkastet til oppsummering på høring til medlemsforeningene før det ble diskutert i styret. Workshopen og den etterfølgende diskusjonen i styret fremhevet behovet for god informasjonsflyt mellom Akademikerne og medlemsforeningene, men viste også at medlemsforeningene i stor grad er fornøyde med hvordan Akademikerne fungerer i dag. Styret kunne derfor etter første fase i arbeidet, konkludere med at de overordnede mål for Akademikerne ligger fast, og at ytterligere utredninger av Idégrunnlaget, langsiktige mål, oppgaver og struktur ikke var nødvendig.

Basert på vedtak fra Rådsmøtet i 2022, input gitt av deltakerne i workshopen og faktadelen i rapportene gikk styret i fase 2 videre med tre saker: 1) en vurdering av systemet for kontingent- og stemmeregler under rådsmøter; 2) en vurdering av internasjonalt engasjement og 3) en vurdering av hvordan man kan posisjonere seg for økt gjennomslagskraft og samtidig gjøre Akademikernes politiske arbeid bedre kjent for medlemsforeningene. Styret orienterer Rådet om strategiprosessen og legger frem en egen sak om forslag til endring i kontingentsystemet og stemmeregler.
Styret vurderte etter innspill fra foreningene at medlemskap internasjonale organisasjoner ikke er aktuelt på dette tidspunkt. Ressurssituasjonen samt medlemsorganisasjonenes behov var tungtveiende i denne vurderingen. Samtidig er det fra styrets side understreket at det er viktig å følge politiske prosesser i EU som får betydning for norsk arbeidsliv tettere. Sekretariatet vil løpende vurdere hvordan dette best kan ivaretas innenfor eksisterende rammer. 
[bookmark: _Toc176264499]1.4 Prioriterte områder 2023 og 2024 
Med utgangspunkt i Idégrunnlaget og vedtatt politikk jobber Akademikerne bredt politisk. Målet er å bidra til en systematisk forbedring av kunnskap og kompetanse, skape et allsidig og konkurransedyktig næringsliv og en konkurransedyktig offentlig sektor gjennom Akademikernes politikk. Akademikerne har utdypet sin politikk gjennom en rekke policynotater (vedlegg 1). Revisjon av alle policynotater har vært en del av styrets plan i perioden. Policydokumentene gir dermed oppdaterte politiske rammer for Akademikernes politiske arbeid. I de tilfellene det likevel er behov for strategiske veivalg og vedtak av ny politikk forelegges det styret. Etter styrets vurdering gir de oppdaterte policydokumentene et godt fundament og tydelig retning for Akademikernes politiske arbeid. 
Akademikerne har i denne rådsmøteperioden hatt fem prioriterte områder. Disse områdene er valgt ut fra hvilke aktuelle saker og utredninger som pågår, hvilke områder Akademikerne har politikk og løsninger på som kan løftes frem, hvor vi kan ha mulighet til å sette dagsorden og få gjennomslag, og områder hvor vi har kompetanse, kapasitet og troverdighet. Det er også vektlagt at Akademikerne skal være gjenkjennelige og fremstå som helhetlige i sin politikk. I tråd med styrets mål om økt gjennomslag og synlighet har det vært prioritert noen enkeltsaker og politiske prosesser under hvert hovedområde og jobbet strategisk opp mot politikere og media. Arbeidet på disse områdene er beskrevet i de følgende avsnittende.
[bookmark: _Toc176264500]1.4.1 Gode lønns- og arbeidsvilkår
Arbeidet for gode lønns- og arbeidsvilkår er grunnbjelken i Akademikersamarbeidet. Utover de årlige oppgjørene som er grundig beskrevet i kap. 2 under, foregår det et kontinuerlig strategi- og politisk forankringsarbeid og partsdialog gjennom hele året. Det foregår et omfattende arbeid i politiske utvalg og arbeidsgrupper, og gjennom teknisk beregningsutvalg (TBU). 
Akademikerne har i perioden deltatt i en partssammensatt arbeidsgruppe som har sett på ulike aspekter ved systemet med tvungen lønnsnemnd og vurdert tiltak for å redusere behovet for inngrep i arbeidskonflikter.
Det har vært en prioritert oppgave å skape økt forståelse blant politikere for Akademikernes lønnspolitikk. Akademikerne har i dialog med politikere på storting og i regjering samt i innspill til partiene til partiprogrammene for neste stortingsperiode trukket frem viktigheten av lokal lønnsdannelse og -lønnsutvikling. Det er avgjørende at Akademikerne beholder vårt lønns- og forhandlingssystem i statlig sektor slik det kommer til utrykk i vår tariffavtale. Dette har også vært prioritert i kommunikasjonsarbeidet. 
I styreperioden er det utover oppgjør og streiken våren 2024, særlig to prosesser styret ønsker å trekke frem; Fronfagsmodellutvalget og Lavlønnsutvalget. 
Frontfagsmodellutvalget
En felles henvendelse til regjeringen fra LO og NHO, med påfølgende henvendelser fra øvrige hovedorganisasjoner, medførte at regjeringen valgte å nedsette et utvalg som skulle se på frontfagsmodellen. LO og NHO ba i utgangspunktet om et offentlig utvalg som skulle se på økonomisk politikk og lønnsdannelsens samspill for å nå målene om full sysselsetting og konkurranseevne, og avgrenset mot praktiseringen av modellen. Akademikerne/Unio/YS var uenig i en slik avgrensning, og ba i en felles henvendelse om at et eventuelt utvalg også måtte se på praktiseringen av frontfagsmodellen. 
Frontfagsmodellutvalget ble oppnevnt i januar 2023, og med frist for å levere sin utredning i desember 2023. Utvalget var sammensatt av representanter fra arbeidsgiver- og arbeidstakersiden, samt noen uavhengige forskere og eksperter. Leder for utvalget var professor i økonomi Steinar Holden. Utvalgsmedlem fra Akademikerne var forhandlingssjef Anette Bjørlin Basma. 
Mandatet til utvalget var todelt. Utvalget skulle drøfte makroøkonomiske utviklingstrekk som kan skape utfordringer for norsk økonomi og lønnsdannelsen fremover. Videre skulle utvalget gjennomgå forskning og erfaringer med praktiseringen av frontfagsmodellen. 
Styret i Akademikerne valgte å organisere den interne forankringen via en styringsgruppe som fulgte utvalgets arbeid tett. I tillegg opprettet sekretariatet en administrativ gruppe med faglige representanter fra foreningene som bidragsytere og diskusjonsstøtte for utvalgsrepresentanten. 
Frontfagsmodellutvalget leverte sin utredning til Finansministeren 15. desember 2023; NOU 2023:30 “Utfordringer for lønnsdannelsen og norsk økonomi”. Utvalget er i all hovedsak omforent om beskrivelsen av norsk økonomi, utfordringer og frontfagsmodellen som sådan. Akademikerne og Unio valgte å innta en særmerknad til oppsummeringen, for å synliggjøre vår felles forståelse av praktiseringen av modellen og frontfagsforhandlingenes betydning for etterfølgende tariffoppgjør. Dette fordi vi fant at beskrivelsen i rapportteksten ikke ga en tilstrekkelig nyansert beskrivelse av dette. Særmerknaden utløste et svar – en flertallsmerknad – fra utvalgets øvrige representanter, og synliggjør tydelig spenningen som ligger i frontfagsmodellen. 
Lavlønnsutvalget
Akademikerne har deltatt i det partssammensatte lavlønnsutvalget. Her har Akademikerne lagt vekt på å få frem en nyansert fremstilling av sentral vs lokal lønnsdannelse og en realitetsbasert fremstilling av lønnsforskjeller og sammenpresset lønnsstruktur i offentlig sektor. Utvalget konkluderer med at lavlønn er et lite utbredt problem i Norge, og at de fleste er ute av lav lønnskategorien etter et år. Utvalget viser også at det er en myte at det er økende lønnsforskjeller i Norge. Lønnsforskjellene økte frem til 2015, men det siste tiåret er dette ikke tilfellet. Fra 2015 har forskjellene vært stabile.
[bookmark: _Toc114065525][bookmark: _Toc176264501]1.4.2 Fleksibilitet og trygghet i arbeidslivet.
Velferdsstaten sikrer den enkelte trygghet for inntekt, sikrer de som ikke kan jobbe og stimulerer samtidig alle som kan til arbeid. I partsdialogen med regjering og dialogen med stortingspolitikere har Akademikerne vært opptatt av tiltak som bidrar til at flere kommer seg i jobb og står lengre i jobb, av redusert sykefravær og mindre overgang til helserelaterte ytelser som arbeidsavklaringspenger (AAP) og uføretrygd.
Oppfølging av Sysselsettingsutvalget
Akademikerne har tatt til orde for at forslagene det var bred enighet om i Sysselsettingsutvalgets del 2 må følges opp. Viktig i denne sammenheng er tiltak som innebærer aktivitet i form av opplæring eller arbeid. «Demedikalisering», har vært sentralt i våre innspill til stortingsmelding om arbeidsmarkedet/arbeidsinkludering. Videre har vi vektlagt at kompetanserettede tiltak for å få flere i jobb også må innebære mulighet for høyere utdanning. Akademikerne har støttet myndighetenes forsøk med arbeidsorientert uføretrygd. Forsøket ble avbrutt underveis som følge av budsjettforliket mellom regjeringspartiene og SV.  
IA-avtalen
Myndighetene og hovedorganisasjonene ble i november 2022 enige om å forlenge IA avtalen for to år. Avtalen utløper i 2024, reforhandling skal etter planen skje høsten 2024, dato for sluttføring er satt til 12. november. Akademikerne har i oppfølgingen av IA avtalen lagt vekt på at forebyggende arbeidsmiljøarbeid er det sentrale bidraget fra partenes side all den tid om lag 40 prosent av sykefraværet er arbeidsrelatert. Organisasjonenes opplæring av tillitsvalgte i forebyggende arbeidsmiljøarbeid/IA er en sentral forpliktelse. Styret er regelmessig forelagt tilbakemeldinger på medlemsorganisasjonenes aktivitet på området. Flertallet av organisasjonene tar opp IA/arbeidsmiljøarbeid i sin tillitsvalgtopplæring. 
Innleie
I perioden er det gjennomført en rekke endringer i arbeidsmiljølovens bestemmelser. Akademikerne har stilt seg bak endringer i arbeidstakerbegrepet, skille mellom innleie og entreprise og utvidet arbeidsgiveransvar i konsern. Akademikerne var negativ til en generell innstramming i innleieadgangen ved midlertidig arbeidskraftbehov da dette ble behandlet i Stortinget på slutten av 2022. Akademikerne la særlig vekt på uheldige følger for rådgiver- og konsulentnæringen. Vi lykkes delvis med å få gehør for disse utfordringene da Stortinget vedtok en egen unntaksmulighet for spesialister gjennom forskrift. Etter at forskriften ble iverksatt 1. april 2023 har det oppstått en diskusjon om reguleringen for rådgivere-/konsulenter i enkeltpersonforetak og såkalte «meg selv AS» siden disse ikke kan benyttes ved innleiebehov, kun til oppdragsforhold.  Akademikerne vil i første omgang jobbe videre med å utvide kunnskapsgrunnlaget rundt hvilke utfordringer denne gruppen opplever. 
Praksisarbeid
Akademikerne har gjennom hele perioden jobbet for å få til en innstramming i reglene om midlertidig ansettelse i praksisarbeid. Dagens rettstilstand åpner for at blant annet leger i spesialisering kan ansettes midlertidig. Stortingsflertallet vedtok i 2022 å be regjeringen følge opp saken. Myndighetene har varslet at saken vil komme på høring høsten 2024.
Pensjonsreformen
Akademikerne hadde tett dialog med myndigheter og partigruppene på stortinget i forbindelse med evalueringen av pensjonsreformen. Det ble gjennomført dialog/møter med de fleste partigruppene på Stortinget. Regjeringen la frem stortingsmelding om oppfølging av pensjonsreformen i desember 2023. Akademikerne støttet i hovedsak konklusjonene i et bredt stortingsforliket om folketrygdens alderspensjon det nærmeste tiår. For Akademikerne har vektlegging av arbeidslinjen og sammenheng i aldersgrenser for ulike ytelser/stillingsvern vært viktig. Stortinget har vedtatt at også aldersgrensen for stillingsvernet i staten skal heves, dette har lenge vært en viktig målsetting for Akademikerne.  
Akademikerne jobber for bedre rammebetingelser for næringsdrivende. Enkeltpersonforetak har i dag dårligere pensjonssparemuligheter på inntekt over 7,1 G og lavere sykepengedekning enn ansatte arbeidstakere. Akademikerne har i perioden jobbet opp mot storting og regjering for å styrke de næringsdrivende rettigheter på disse områdene. 
Hjemmekontor
Akademikerne har videreført arbeidet for å sikre arbeidstakere gode rammer for bruk av hjemmekontor. Særlig har vi jobbet for at reglene for yrkesskadedekning må oppdateres og tilpasses dagens fleksible, digitale arbeidsliv. Arbeidet har både vært av politisk og juridisk art, herunder har Akademikerne trådte inn som partshjelper i sak for Høyesterett om yrkesskadedekning ved skade i lunsjen under hjemmearbeid.
I september 2024 avsa Høyesterett dom i saken. Som for tidligere instanser ble også denne dommen avsagt under dissens (i Høyesterett med sterk dissens 3-2). Flertallet kom til at den ansatte ikke hadde rett til yrkesskadedekning fra folketrygden, i motsetning til hva tilfellet ville vært om skaden hadde skjedd i kontorlokalet til arbeidsgiveren. For flertallet var det avgjørende at skaden skjedde i lunsjpausen hjemmefra hvor man ikke var «i arbeid». Det ble blant annet vist til over seksti år gamle lovforarbeider. Dommen viser at yrkesskadereglene er utdaterte og hvor viktig det nå er at lovgiver snarest oppdaterer regelverket i tråd med samfunnsutviklingen.
For å få bedre kunnskapsgrunnlag om bruk av hjemmekontor og utfordringer knyttet til det juridiske rammeverket ved slik arbeidsform, har Akademikerne hatt temaet oppe i en rekke akademikerpanel og også innhentet flere eksterne juridiske utredninger (se nærmere pkt 1.5). I tillegg følger Akademikerne temaet tett når dette omtales og behandles i andre sammenhenger.
[bookmark: _Toc176264502]1.4 3 Kunnskap og kompetanse for økt verdiskaping
Akademikerne har i perioden særlig prioritert arbeidet for gode rammevilkår for forskning og utvikling (FoU) i næringslivet. FoU i næringslivet bidrar til økt verdiskaping og utvikling av nye produkter, tjenester og prosesser. Samarbeid mellom næringsliv og akademia fører til overføring av kunnskap og kompetanse mellom sektorer, og akselererer innovasjon og teknologisk utvikling. 
Satsing på økt forskning i næringslivet
Regjeringen la i april 2024 frem «Strategi for å øke næringslivets investeringer i forskning og utvikling». Akademikerne har vært en pådriver i dette arbeidet, både gjennom deltakelse i referansegruppen og i direkte dialog med næringsministeren. Næringslivets behov for kompetanse og da spesielt forskningskompetanse og bruken av offentlige anskaffelser som virkemiddel for å fremme FoU er løftet frem som egne innsatsområder blant annet etter innspill fra Akademikerne. Akademikerne vil fortsette å legge press på regjeringen for at strategien skal følges opp med midler og konkrete tiltak.
Ekstra arbeidsgiveravgift
Akademikerne har prioritert høyt arbeidet mot den ekstra arbeidsgiveravgiften for årslønn over 750 000 kr, som regjeringen innførte i statsbudsjettet for 2023. Saken har vært tatt opp i alle relevante politiske sammenhenger og Akademikerne har vært synlige i media på saken. Samarbeid med opposisjonen og andre arbeidslivsaktører som NHO og Abelia, samt samarbeidet med medlemsforeningene har vært viktig for å få gjennomslag. Regjeringen har snudd og fjerner avgiften fra og med 2025.
Virkemiddelapparatet 2.0
Akademikerne har også vært aktiv som medlem av NFDs referansegruppe i utviklingen av det næringsrettede virkemiddelapparatet, kalt VMA 2.0. For Akademikerne har det vært viktig å sikre et mer helhetlig og brukervennlig virkemiddelapparat som er tilgjengelige for flere aktører i næringslivet.
Akademikerne har vært en pådriver for økte offentlige FoU-investeringer, og særlig gjennom næringsrettede ordninger som Innovasjonsprosjekter i næringslivet (IPN) og ordningen for grønn omstilling, Grønn plattform. Akademikerne har fått gjennomslag for at ordningen som var et motkonjunkturtiltak under koronaen, videreføres.
Opsjonsbeskatning
Akademikerne har jobbet aktivt for å forbedre opsjonsskatten slik at det blir enklere for oppstarts- og vekstvirksomheter å tiltrekke seg folk. Stortinget vedtok i juni 2023 å be regjeringen gjøre endringer i opsjonsskatteregelverket slik at den skal gjelde for bedrifter som har maksimalt 150 ansatte, har vært i drift i inntil 12 år og med en balansesum på maks 200 millioner kroner. Stortinget har bedt regjeringen fremme dette når den legger frem forslag til statsbudsjett for 2025. Tidligere var grensen 50 ansatte.
Studieplasser
Akademikerne har gjennom innspill til statsbudsjettet bedt om flere studieplasser innenfor samfunnskritiske områder som medisin, IKT og veterinærstudier. I budsjettet for 2024 ble det bevilget 60 nye studieplasser i medisin, 100 nye studieplasser i IKT-utdanninger, og i RNB for 2024 ble det bevilget midler til ti nye studieplasser innenfor veterinærstudiet. De nye studieplassene er ikke tilstrekkelig til å dekke behovet for kompetanse, men er et skritt i riktig retning.
Livslang læring
Etter- og videreutdanning har vært et satsingsområde for Akademikerne i flere år. Regjeringen har satt ned et offentlig partssammensatt utvalg, Kompetansereformutvalget, som skal utrede hvordan partene kan legge bedre til rette for omstilling og læring i arbeidslivet. Målet er høy stabil sysselsetting, å motvirke økende ulikhet og sikre kompetansen arbeidslivet trenger.
Utvalget, som ledes av tidligere Stortingspresident og statsråd Dag Terje Andersen, skal levere sin utredning innen 15. desember 2024. Seniorrådgiver Joakim Østbye deltar i utvalget på vegne av Akademikerne.
Utsynsmeldingen ble lagt fram av regjeringen mars 2023 og vedtatt av Stortinget juni 2023. Her kom det blant annet endringer i finansieringssystemet for UH-sektoren og endring i egenbetalingsforskriften som til sammen vil gjøre det mer attraktivt for UH-institusjonene å tilby videreutdanning.
[bookmark: _Toc176264503]1.4.4 Høyere utdanning tilgjengelig for alle
Økt studiestøtte
Høyere utdanning må være tilgjengelig for alle, uavhengig av økonomiske forutsetninger og sosial bakgrunn. Akademikerne er bekymret for at flere vil velge bort studier om man ikke øker studiestøtten. Dette rammer spesielt de som ikke har mulighet for finansiell støtte hjemmefra. Budskapet har vært at studiestøtten må økes til 1,5 G og knyttes til grunnbeløpet i folketrygden for å skape forutsigbarhet. Dette har fått gehør hos mange og vi ser at stadig flere aktører og partier nå setter mål om at studiestøtten må knyttes til G og økes til 1,5 G. 
Som grunnlag for arbeidet har Akademikerne fått utarbeidet en rapport om studiestøttens kjøpekraft (SØA). Rapporten ble lansert på et frokostseminar med politikere og studentledere. Det er sendt innspill til stortingspolitikere og studiestøtte er tatt opp i møter med politikere og i møter med partienes programkomiteer. Akademikerne har hatt et godt samarbeid med medlemsforeningenes studentledere og med NSO i denne saken. 
Akademikerne har også pekt på behovet for å øke stipendandelen for norske studenter i utlandet. Dette gjelder spesielt for studier der det er for få studieplasser i Norge og samfunnet er avhengig av at unge studerer i utlandet. I 2023 innførte regjeringen skolepenger for studenter fra land utenfor EU/EØS. Dette har Akademikerne vært kritiske til og spilt inn at dette må reverseres. 
Opptak til høyere utdanning
Akademikerne har prioritert å jobbe inn mot prosessen med utvikling av et revidert system for opptak til høyere utdanning. Det er i innspillene lagt vekt på at institusjonenes mulighet til å sette nivåkrav og at ordningen med ekstrapoeng for realfag og språkfag må opprettholdes. Særlig er det lagt vekt på behovet for kjønnskvoter ved opptak til høyere utdanning. Språkpoengene ble ikke videreført i den nye ordningen, men Akademikerne har fått gjennomslag for de andre punktene, også for at det fortsatt må være mulig for elevene å ta opp fag. 
[bookmark: _Toc176264504]1.4.5 Gode vilkår for ytringsfrihet – gode kår for kunnskap
I dagens samfunn står vi overfor store utfordringer som krever innovative løsninger og ny kunnskap. For å møte disse utfordringene er det avgjørende at vi har en forsknings- og utdanningssektor som kan operere fritt og uavhengig. Akademikerne har pekt på viktigheten av akademisk frihet som en forutsetning for at demokratiet skal fungere. Forskingsbasert kunnskap må være en del av beslutningsgrunnlaget for politiske beslutninger og må ligge til grunn i den offentlige debatten og vurderingene rundt hvilken vei samfunnet skal formes. For å sikre at forskningen kan fortsette å være en motor for samfunnsutviklingen, har Akademikerne vært opptatt av å styrke universitetenes rolle og rammevilkårene for fri og uavhengig forskning. Dette innebærer blant annet å øke forskningsfinansieringen, sikre akademisk frihet og redusere politisk og økonomisk press på universiteter og forskningsinstitusjonene. 
Et sterkt og uavhengig Forskningsråd
Regjeringen har satt i gang arbeid med en stortingsmelding om forskningssystemet. Første fase av arbeidet handlet om Forskningsrådets innretning og rolle. Regjeringen har over tid tatt til orde for endringer i Forskningsrådet, blant annet å fjerne vedtektene, endre finansieringen av forskningsrådet og flytte oppnevning av styret fra regjeringen til Kunnskapsdepartementet. 
Akademikerne har jobbet for å bevare ett Forskningsråd som er uavhengig og som bidrar til å sikre sammenhengen mellom grunnforskning og anvendt forskning; at vedtekter videreføres; at styret oppnevnes av regjering, ikke departement, for å sikre regjeringens eierskap til Forskningsrådet; og at bedre koordinering fra eiersiden blant annet gjennom færre budsjettposter. Det er positivt at regjeringen valgte å videreføre Forskningsrådet som ett forskningsråd. Akademikerne har også fått gjennomslag for at vedtektene skal beholdes slik at Forskningsrådet ikke blir et direktorat, men har en uavhengig stilling. Antall budsjettposter er også redusert. 
Midler til fri og uavhengig forskning
Akademikerne har bidratt til å forhindre forskningskutt og sikret midler til Fripro. 1,64 milliarder kroner ble bevilget til Forskningsrådet ved nysalderingen av statsbudsjettet for 2023. Med dette ble underskuddet i Forskningsrådet fjernet og Fripro-tildelinger i 2023 reddet. Dette skjedde etter press fra blant andre Akademikerne overfor regjering og departement, i budsjetthøringer på Stortinget og i media. Tema har også vært tatt opp på Akademikernes høstkonferanse og Arendalsuka 2023 og 2024.
[bookmark: _Toc176264505]1.5 Rapporter og undersøkelser
Akademikerne skal fremme kunnskapsbasert politikk og løsninger. Det prioriteres derfor å sette ut oppdrag eksternt på områder hvor kunnskapsgrunnlaget må styrkes. Det inkluderer også juridiske vurderinger. I 2023 gjennomførte Menon Economics på oppdrag fra Akademikerne en kartlegging av omfanget av rådgivernæringen i Norge og en vurdering av mulige konsekvenser av endringene i arbeidsmiljøloven knyttet til innleie av arbeidskraft (Oppdragsformer i rådgivernæringen - Menon Economcs). Menon har videre på oppdrag fra Akademikerne kartlagt attraktiviteten av kommunale og fylkeskommunale fagmiljøer i Norge (Menon-rapport-Størrelse-teller.pdf (akademikerne.s3.amazonaws.com). Akademikerne har også fått utarbeidet en rapport med analyse av om studiestøttens kjøpekraft over tid. Analysen ble utført av Samfunnsøkonomisk analyse (https://www.samfunnsokonomisk-analyse.no/nye-prosjekter/2024/4/10/studiestttens-kjpekraft). Høsten 2024 ble det satt i gang et arbeid med å etablere prosjekt knyttet til norske kunnskapsorganisasjoners samspill med KI. Oppdraget er gitt til SINTEF. 
Akademikerne har i perioden fått gjort to juridisk utredninger om hjemmekontor utenlands (skatt og yrkesskade mv) og presenterte disse for foreningene. 
I tillegg til eksterne oppdrag gjennomføres ulike spørreundersøkelser i egen regi.  Akademikerne har etablert et akademikerpanel i samarbeid med Respons analyse. Panelet består av et utvalg personer med høyere utdanning, drøye 1000 respondenter og gir oppdatert kunnskap om de til enhver tid viktigste politiske spørsmålene for Akademikerne. 
Kunnskapsgrunnlaget benyttes til politikkutvikling, presenteres på konferanser og seminarer der det er relevant, og danner utgangspunkt for medieoppslag.
[bookmark: _Toc176264506]1.6 Akademikerprisen
Akademikerprisen deles ut årlig under Akademikernes høstkonferanse. I 2023 ble den tildelt professor Anne Sverdrup-Thygeson ved NMBU. Hun har utmerket seg både med en omfattende forskning og vitenskapelig produksjon, og en bred formidling i samfunnet. Hun har i Norge tatt rollen som en sentral formidler av hvordan artsmangfold og bærekraft henger sammen.
I 2024 er vinneren Steinar Holden, professor ved Økonomisk institutt ved Universitetet i Oslo. Prisvinners viktigste arbeidsfelt er innen lønnsfastsettelse, penge- og finanspolitikk, makroøkonomi og arbeidsmarked. Holden er en anerkjent forsker, en sterk formidler på ulike arenaer, og har vært utvalgsleder for en rekke offentlige utredninger. 
Akademikerprisen gis til akademikere som har utmerket seg med sin forskning, kunnskapsformidling eller bidrag til akademisk frihet. Prisen er blitt godt kjent og bidrar bygge opp Akademikernes identitet og synlighet.

[bookmark: _Toc176264508]2.1 Saker som særlig har preget tariffpolitikken i perioden 
Offentlig tjenestepensjon (OFTP)
Partene i offentlig sektor forhandlet i 2018 frem en ny pensjonsløsning med tilhørende overgangsordninger. Premissene for utforming av ny pensjonsløsning fremgår av avtale av 3. mars 2018 inngått mellom Arbeids- og sosialdepartementet, KS, Spekter, Akademikerne, LO, Unio og YS. I mars 2022 startet dialogen mellom staten og partene i arbeidslivet opp igjen for å følge opp gjenstående temaer. Dette dreier seg om AFP-ordningen i offentlig sektor, samt tilpasninger i oftp for personer født i 1963 eller senere og som har særaldersgrense. Dialogen med partene foregikk frem til avtale om tilpasninger ble ferdigforhandlet og signert av partene 25. August 2023.  
Særaldersgrenser
Arbeids- og inkluderingsdepartementet ønsket å se regelverket for pensjon for ansatte med særaldersgrenser i sammenheng med spørsmålet om hvilke yrkesgrupper som skal omfattes av særaldersgrenser. Dette har samtlige parter på arbeidstakersiden uttrykt skepsis mot, og viser til avtalen fra 2018 som sier at regelverket for beregning av pensjon skal på plass før videre dialog om omfanget av særaldersgrensene. Arbeidet med regelverket ble ferdigforhandlet 25. august 2023. 
I denne avtalen løste ikke partene problemstillingene knyttet til ansatte som fortsatt har pliktig fratreden (forsvarsansatte). I august-avtalen ble partene derfor enige om å gjennomføre en prosess for å avklare særregler for de som har plikt fratreden ved aldersgrensen. Denne prosessen skulle etter planen avsluttes innen 1. juli, men er per nå utsatt til forhandling høsten 2024, og med frist 1. oktober. 
Parallelt med forhandlinger om tilpasning av oftp for ansatte med særaldersgrenser, ønsket departementet å se nærmere på behovet for fremtidige særaldersgrenser. Departementet nedsatte en arbeidsgruppe, ledet av Pål Molander og sammensatt av forskere og uavhengige eksperter. Arbeidsgruppen fikk innspill fra partene i arbeidslivet fortløpende enten i møter eller skriftlig. Arbeidsgruppen leverte sin endelige rapport i juni 2023, og rapporten ligger ute på regjeringens nettsider: https://www.regjeringen.no/contentassets/56f57d5936c24f56bb62ceebd250d3d0/saraldersgrenser-for-og-na-og-en-vurdering-av-det-framtidige-behovet.-arbeidsgrupperapport-juni-2023.pdf
AFP i offentlig sektor
Regelverket for ny AFP i offentlig sektor kom på høring i november 2022. Akademikerne ga sitt høringsinnspill i februar 2023, sammen med LO, Unio og YS. Høringen ble fulgt opp av departementet ved en lovproposisjon til Stortinget i desember 2023. Lovendringene om nye AFP-regler for medlemmer i Statens Pensjonskasse mv, ble vedtatt i Stortinget i mars 2024. Nye regler for ansatte født i 1963 eller senere, trer i kraft fra og med 1. januar 2025. 2.2 Akademikernes utvalg og samarbeidsorgan
[bookmark: _Toc176264509]2.2 Akademikernes utvalg 
Akademikerne har tre forhandlingsutvalg: Akademikerne stat (statlig tariffområde), Akademikerne kommune (KS, Oslo kommune og Samfunnsbedriftene) og Akademikerne Helse (Spekter helse/helseforetakene). Forhandlingsutvalgene fremste oppgave er å gjennomføre forhandlinger om tariffavtaler knyttet til lønns- og arbeidsvilkår for medlemmene i sektorene, men tar også opp ulike tariffpolitiske problemstillinger knyttet til sektorene. 
Forhandlingsutvalgene har hatt følgende valgte ledere og nestledere i perioden:
Akademikerne stat
Leder Kari Tønnessen Nordli, Tekna 
Nestleder Christer Wiik Aram, Samfunnsviterne 
Akademikerne kommune
Leder Tonje Leborg, Norsk Lektorlag
Nestleder Julius Okkenhaug, Norsk Psykologforening 
Akademikerne helse
Leder Anne-Karin Rime, Den norske legeforening 
Nestleder Rune Frøyland, Norsk Psykologforening

[bookmark: _Toc176264510]2.2.1 Akademikerne stat
Mellomoppgjøret 2023
I statlig sektor ble Akademikerne og staten enige gjennom forhandlinger 28. april. Den økonomiske rammen tilsvarte anslaget i frontfaget på 5,2 prosent. I praksis innebar dette en avsetning til lokale kollektive forhandlinger med 5,3 prosent gjeldende fra 1. mai. 
Hovedavtalen i staten ble reforhandlet høsten 2022. Der ble blant annet bestemmelsene om kompetanseutvikling og kompetansekartlegging styrket. Lokal avtale om medbestemmelse, tilpasningsavtalen, fikk også en mer sentral rolle. Tilpasningsavtalen har nå fått et eget kapittel og bestemmelsene er tydeliggjort og styrket. Hovedavtalen gjelder fram til 31. desember 2025.
Hovedtariffoppgjøret 2024
Hovedtariffoppgjøret i staten startet 22. april. Etter en drøy uke med forhandlinger ble det brudd for alle hovedsammenslutningene 30. april. Meklingen hadde oppstart 2. mai, med meklingsfrist 23. mai. 
Avstanden mellom partene var så stor at riksmekleren ikke så grunnlag for å legge frem en skisse. Staten valgte da å legge frem et siste tilbud. Akademikerne kunne ikke akseptere det fremlagte tilbudet og det ble konstatert brudd i meklingen 24. mai på morgenen. Streik ble iverksatt fra arbeidsdagens begynnelse samme dag. I første uttak var det om lag 1200 medlemmer som var tatt ut. Fra mandag 27. mai trappet Akademikerne opp streiken med uttak av om lag 700 medlemmer. 29. mai varslet Akademikerne nok en opptrapping av streiken med virkning fra mandag 3. juni. Denne opptrappingen omfattet snaut 400. 
Søndag 2. juni kl. 2130, dagen før opptrapping av streiken, ble Akademikerne innkalt til møte hos Arbeids- og inkluderingsministeren. Der informerte statsråden at hun grep inn med lov om tvungen lønnsnemnd. Akademikerne bekreftet at de streikende ville gjenoppta arbeidet fra arbeidsdagens begynnelse mandag 3. juni.  
Hovedtariffoppgjøret 2024 for Akademikerne i staten vil dermed bli avgjort i Rikslønnsnemnda. Muntlig behandling i Rikslønnsnemnda vil gjennomføres 7. november.  
[bookmark: _Toc176264511]2.2.2 Akademikerne kommune - KS
[bookmark: _Toc114065542][bookmark: _Toc171597689][bookmark: _Toc175146223][bookmark: _Toc176264512][bookmark: _Toc522810448]Tariff-forhandlinger 2023
Mellomoppgjøret endte med enighet mellom alle partene sentralt og en økonomisk ramme på 5,4 prosent for lektorene (kap 4) med sentral lønnsdannelse. Disse stillingene ble gitt lønnstillegg med virkning fra 1. mai 2023 på mellom 26 300 og 43 000 kroner per år. For de fleste av Akademikernes medlemmer i KS-området (kapittel 3 og 5) fastsettes lønnen gjennom kollektive lokale lønnsforhandlinger i den enkelte kommune og fylkeskommune uten noen sentral ramme. Virkningsdato for lønnstillegg er 1. mai med mindre annen dato er avtalt.
[bookmark: _Toc114065544]I desember 2023 ble Hovedavtalen reforhandlet og partene ble enige om ny avtale i KS-området med varighet fra 01.01.2024 til 31.12.2025. Partene er enige om et sentralt partssamarbeid som i løpet av avtaleperioden blant annet skal se på tillitsvalgtes rettigheter og rammevilkår. I tillegg etableres det også et sentralt samarbeid om digitalisering. Målet er å finne gode løsninger og innretning på samarbeid ved oppstart og gjennomføring av nasjonalt digitaliseringsarbeid.
I desember 2023 ble ny pensjonsavtale (SGS2020) gjeldende fra 1.1.2024 til 31.12.2025 forhandlet frem. En av de viktigste endringene var at toleransebeløpet for AFP til arbeidstakere født 1962 og tidligere skal reguleres med grunnbeløpet. Partene venter at det vil være behov for endringer i avtaleperioden blant annet som følge av ny AFP for arbeidstakere født 1963 og senere, og ved et eventuelt nytt forlik om pensjonsreform, og har protokollert at slike endringer kan avtales i perioden.
Hovedtariffoppgjøret 2024
De sentrale forhandlingene for hovedtariffoppgjøret i KS-området startet 15. april og ble avsluttet med bruddprotokoll natt til 1. mai. Oppgjøret gikk til mekling mellom KS og Akademikerne. Mekling ble gjennomført 22. og 23. mai hvor partene aksepterte meklerens forslag. 
Resultatet av meklingen for medlemmer som tilhører kapittel 4 i Hovedtariffavtalen (lektorene) var en økonomisk ramme på 5,2 prosent fordelt på ansiennitetstabellen med sentrale generelle tillegg fra mellom kr 22 000,- til kr 37 000,- Det ble satt av 1,1% pr 01.10.24 Til lokale forhandlinger for medlemmer tilhørende kapittel 4.
For de av Akademikernes medlemmer som forhandler etter kapittel 3 og 5 (utelukkende lokalt uten sentralt avsatte rammer) blir forhandlingene gjennomført med siste frist 1. oktober 2024. Virkningsdato for lønnstillegg etter disse forhandlingene er 1. mai 2024, med mindre partene lokalt blir enige om noe annet.
For den nye tariffperioden ble det satt ned tre partssammensatte utvalg for Hovedtariffavtalen. For Hovedtariffavtalen gjelder dette temaene heltidskultur, sentrale lønns- og stillingsbestemmelser og en gjennomgang av ikke-materielle tekster og begreper i HTA. 
[bookmark: _Toc522810450][bookmark: _Toc176264513][bookmark: _Toc522810451]2.2.3 Akademikerne kommune – Samfunnsbedriftene

[bookmark: _Toc114065548]I tariffområdet Samfunnsbedriftene kom partene til enighet etter forhandlinger. Enigheten innebar en økonomisk ramme på 5,4 prosent for øvrige grupper uten akademisk utdanning. Det ble satt av 1,2 prosent pr 01.09.23 til lokale forhandlinger for denne gruppen. Senere ble det gjennomført kollektive lokale forhandlinger for Akademikernes medlemmer i virksomhetene tilknyttet Samfunnsbedriftene. Forhandlingene har virkningstidspunkt 1.5.2023 med mindre partene lokalt blir enige om noe annet.
Hovedtariffoppgjøret 2024
Hovedtariffoppgjøret i Samfunnsbedriftene startet 14. juni og ble avsluttet med enighet mellom partene samme natt. Resultatet var en økonomisk ramme på 5,2 prosent for grupper uten akademisk utdanning, som tilhører Hovedtariffavtalens gruppe 1 med sentral lønnsdannelse. Det ble satt av 1 prosent med virkning fra 01.09.24 til lokale forhandlinger for denne gruppen. Akademikernes medlemmer tilhører gruppe 2 i avtalen og har dermed utelukkende lokal lønnsdannelse. Nytt av året er at disse kollektive lokale forhandlingene skal gjennomføres innen 15.11. hvert år. Forhandlingene har virkningstidspunkt 1.5.2024 med mindre partene lokalt blir enige om noe annet. 
For den nye tariffperioden ble det satt ned to partssammensatte utvalg for Hovedtariffavtalen. For Hovedtariffavtalen gjelder dette temaene heltidskultur, sentrale lønns- og stillingsbestemmelser og en gjennomgang av ikke-materielle tekster og begreper i HTA.
[bookmark: _Toc522810453][bookmark: _Toc176264514]2.2.4 Akademikerne kommune - Oslo kommune
[bookmark: _Toc114065550]Mellomoppgjøret 2023
[bookmark: _Toc171597692][bookmark: _Toc175146226][bookmark: _Toc176264515][bookmark: _Toc114065551]I mellomoppgjøret ble det i tariffoppgjøret 2023 forhandlingsløsning både for Akademikerne og for de øvrige forhandlingssammenslutningene. Akademikerne ble enige med Oslo kommune om en økonomisk ramme på 5,4 %. Dette var noe over frontfagsanslaget samme år (5,2 %). 
Den økonomiske rammen ble fordelt med et prosentvist tillegg på lønnstabellen på 6 %, minimum et kronetillegg på kr 32 600. Virkningstidspunkt for tilleggene var 1. mai 2023. 
Hovedtariffoppgjøret 2024
Hovedtariffoppgjøret i Oslo kommune startet 22. april og ble avsluttet med bruddprotokoll 30. april. Oppgjøret gikk til mekling med alle partene. Meklingen, berammet fra 21. til 23. april, ble avsluttet på overtid 24. april. Meklingsresultatet ble godkjent av samtlige parter og innebar et generelt tillegg på 3,7 prosent, minimum 20 000 kr, per 1. mai. I tillegg ble det satt av 1,3 prosent til lokale forhandlinger, med virkningsdato 1. juli. Den totale rammen for oppgjøret var på 5,2 prosent. 
Akademikerne fikk gjennomslag for endringer i Del B, kapittel 9 som gjelder for stillinger med lokal lønnsdannelse. Tvisteløsning ved lokale forhandlinger og åpning for forhandlinger på særlig grunnlag er de viktigste endringene.  
I tariffperioden skal partene skal ha samtaler om forenkling av avtaleverket og om utvidet bruk av lokal lønnsdannelse. Det nedsettes et partssammensatt utvalg om heltidskultur. Videre skal partene følge med på Kompentansebehovsutvalgets arbeid, med fokus på konsekvenser av ny teknologi og kunstig intelligens.
[bookmark: _Toc522810457][bookmark: _Toc176264516]2.2.5 Akademikerne helse  
Mellomoppgjøret 2023
Akademikerne helse kom til enighet etter forhandlinger med Spekter i område 10 og område 13. De økonomiske resultatene var på nivå med resten av offentlig sektor. 
I forbindelse med de innledende forhandlingene til mellomoppgjøret, ble Akademikerne og Spekter enige om at det gjennomføres et partsarbeid for å undersøke omfang, vilkår og mulige konsekvenser knyttet til bruk av hjemmekontor i virksomhetene. Dette arbeidet ble lagt til “utvalget for samarbeid, integrering og kompetanse” - et utvalg som har eksistert med ulike partssammensatte oppgaver i over 25 år.  
Hovedtariffoppgjøret 2024
[bookmark: _Toc522810447]Innledende forhandlinger startet 9. april og ble avsluttet med enighetsprotokoll samme dag. Resultatet innebar bl.a. at det partssammensatte utvalget for samarbeid, integrering og kompetanse i tariffperioden skal belyse hvordan kunstig intelligens best mulig kan implementeres ved virksomhetene. Videre skal det tas initiativ til dialog mellom Akademikerne og virksomhetene for å forhindre diskriminering.
Forhandlingene om de sosiale bestemmelsene, avtaledel A1, fant sted 2. mai. Akademikerne fremmet felles krav med SAN, Unio, YS og LO. Partene kom til enighet samme dag noe som resulterte i en prolongering av det partssammensatte utvalget som skal se på helseforetakenes pensjonsforhold. I tillegg ble det opprettet et nytt partssammensatt utvalg som skal vurdere ordningen for ammefri i forbindelse med lange arbeidsøkter. Partene fastslo også nulltoleranse for vold og trusler på arbeidsplassen, og ble enige om å ta opp politiets henleggelsespraksis som i visse tilfeller kan hindre voldsoffererstatning.
Legeforeningen kom til enighet med Spekter i forhandlingene om endringer i avtaledel A2 den 4. juni. Det ble gitt sentrale tillegg for gruppene som inngår i Ylf. 
 Forhandlingene ble avsluttet 20. Juni. Det forelå ingen uenigheter fra de lokale forhandlinger og det hadde heller ikke vært behov for bistand fra foreningene underveis i de lokale forhandlingene. Resultatene i de lokale forhandlingene var i tråd med resultatene ellers i offentlig sektor.
[bookmark: _Toc176264517]2.3 Samarbeidsorganer
Akademikerne har to samarbeidsutvalg, Akademikerne privat og Akademikerne næringsdrivende. Disse samarbeidsutvalgene forhandler ingen tariffavtaler på vegne av akademikerfellesskapet, men har fokus på ulike problemstillinger og temaer knyttet til privat ansatte og næringsdrivende medlemmer.
Samarbeidsorganene har hatt følgende valgte ledere og nestledere i perioden:
Akademikerne privat
Leder Marianne Gran Juriks, Tekna
Nestleder Robert Kjøsnes, Afag
Akademikerne næringsdrivende
Leder Per Christian Opsahl, Afag
Nestleder Terje Fredriksen, Den norske tannlegeforening 
[bookmark: _Toc176264518]2.3.1 Akademikerne næringsdrivende 
[bookmark: _Toc522810446]Akademikerne næringsdrivende er et samarbeidsorgan som har som formål å arbeide for gode rammebetingelser for næringsdrivende. Samarbeidsutvalget har hatt 11 møter og fire utvalgsseminarer i styreperioden. 
Samarbeidsutvalget har bidratt med innspill til regjeringens arbeid knyttet til selvstendig næringsdrivende og frilanseres sosiale ordninger høsten 2023, og har bidratt med faglige innspill til flere av Akademikernes innspill og høringsuttalelser, deriblant innspill til stortingsmeldingen om gründere og oppstartsbedrifter som legges fram i løpet av 2024. 
For å synliggjøre Akademikerne næringsdrivende og bidra til kompetanseheving har utvalget arrangert seks webinarer i perioden. Tema har spent fra aksjonæravtaler til sosiale rettigheter, skatt og kunstig intelligens. Alle webinarene har vært godt besøkt med samlet rundt 3500 deltakere.
[bookmark: _Toc176264519]2.3.2 Akademikerne privat 
Akademikerne Privat har som formål at foreningene skal styrke sin posisjon overfor private arbeidsgiverforeninger og arbeidsgivere. Samarbeidsutvalget diskuterer problemstillinger, juridiske spørsmål og utfordringer i arbeidslivet, med sikte på god og relevant rådgivning til lokale tillitsvalgte i privat sektor. 10 av Akademikernes 13 medlemsforeninger er representert i utvalget. Tannlegeforeningen, KOL og Lektorlaget deltar ikke. 
Akademikerne Privat har gjennomført 11 møter og 2 seminarer med utvalgsmøte. Seminarene har hatt tema og faglig opplegg som ble evaluert som svært nyttig og lærerikt av utvalgets medlemmer. Dette har igjen gitt merverdi ut til lokale tillitsvalgte og medlemmer i privat sektor.
Utvalget har i perioden diskutert aktuelle saker som har vært oppe til behandling i Akademikerne og som har vært av betydning for lokale tillitsvalgte og medlemmer i privat sektor. I perioden har utvalget sett nærmere på:
· hvordan globalisering påvirker våre medlemmers lønns- og arbeidsvilkår
· hvordan bedriftenes kompetansebehov og våre medlemmenes kompetansebehov best kan ivaretas
· medlemmene skal være attraktive arbeidstakere - hvordan kan våre medlemmers kompetanseutvikling ivaretas
· hvordan de nye innleiereglene påvirker våre medlemmer
· Arbeidstilsynets rolle
· pågående sentrale utvalgsarbeid. Både kompetanseutvalget og Holden IV -utvalgets arbeid har vært av stor betydning og interesse for utvalgets medlemmer.
· frontfagets rolle og reelle lokale forhandlinger 
[bookmark: _Toc176264520]Vedlegg
[bookmark: _Toc176264521]Vedlegg 1: Gjeldende policydokumenter for Akademikerne 
· Grunnskole og videregående opplæring
· Høyere utdanning og forskning
· Et kunnskapsbasert og bærekraftig næringsliv
· Skatte- og avgiftspolitikk
· Grønn og rettferdig omstilling
· Helse
· Likestilling
· Pensjon
· Arbeidstid 

Policydokumenter | Akademikerne

[bookmark: _Toc176264522]Vedlegg 2: Akademikernes konferanser og seminarer
2022
· Akademikernes høstkonferanse 2022: 2047 - En jubileumskonferanse
· Oppstartsseminar for styret
· Generalsekretærsamling
2023
· Tariffsamling kommune 
· Tariffseminar stat 
· Inntektspolitisk konferanse 
· Evalueringskonferanse kommune 
· Evalueringskonferanse stat 
· Regionale tariffkurs stat og kommune
· Omstillingskurs stat
· Seminar om rådgivernæringen og innleieregler
· Seminar om pensjonsreformen
· Strategiseminar for styret 
· Deltakelse Arendalsuka
· Akademikernes høstkonferanse 2023: Den brysomme kunnskapen
· Høstkonferanse for Akademikerne stat, kommune og helse
· Webinarer Akademikerne Næringsdrivende
2024
· Topplederkonferansen
· Inntektspolitisk konferanse
· Tariffseminar stat og kommune
· Evalueringskonferanse stat og kommune
· Regionale tariffkurs stat og kommune
· Omstillingskurs stat
· Frokostseminar om studiestøtte med lansering av rapporten “Studiestøttens kjøpekraft”
· GS-samling
· Styreseminar Lysebu
· Deltakelse Arendalsuka
· Samarbeidskonferanser
· Høstkonferanser for Akademikerne stat, kommune og helse
· Webinarer Akademikerne Næringsdrivende:
· Nordisk akademikerforum Reykjavik




[bookmark: _Toc176264523]Vedlegg 3: Akademikernes sekretariat oktober 2022-2024
Akademikerne sekretariat holder til i lokaler på Fritjof Nansens plass 6 i Oslo. Sekretariatet har pr. 25. september 16 fast ansatte. Følgende har vært ansatt i sekretariatet i perioden: 
Generalsekretær				Bengt Holmen
Ass. generalsekretær/leder samfunnspolitikk 	Christine Meling (t.o.m 15. september 2024)
Forhandlingssjef 				Anette Bjørlin Basma 
Kommunikasjonssjef 		Christine Rian Johannessen (Permisjon 20.10.23 - 09.8.24)
Arbeidslivssjef					Nina Sverdrup Svendsen 
Rådgiver 					Hilde Jåsund 
Prosjektkonsulent 				Tone Cecilie Johannessen
Seniorrådgiver 					Grethe Lunde (t.o.m 31.03.23)
Seniorrådgiver 					Helge Kvandal 
Rådgiver					Sindre Hjetland (f.o.m 22.01.24)
Kommunikasjonsrådgiver 			Victoria Wilden 
Kommunikasjonsrådgiver 			Hanna Hagenes (f.o.m 08.05.23)
Kommunikasjonsrådgiver 		Thuva Øverås (vikariat f.o.m 30.10.23 – t.o.m 29.10.24)
Rådgiver 					Øystein Holm-Haagensen (t.o.m 20.06.23)	
Rådgiver 					Ingeborg Guleng Laugerud
Seniorrådgiver 					Astrid Merethe Svele 
Seniorrådgiver 					Joakim Østbye 
Seniorrådgiver 					Atle Gullestad 
Seniorrådgiver 					Annette Narverud 
Seniorrådgiver 					Andreas Christensen (f.o.m 01.09.23)

Omstillingstillitsvalgt 				Morten Skaarer
Regnskapsfører 				Gunvor Kvarving (Hurd)
[bookmark: _Hlk49807609]


[bookmark: _Toc176264524]Vedlegg 4: Deltakelse i sentrale utvalg, styrer og råd for Akademikerne 
Leder:
· Regjeringens kontaktutvalg 
· Arbeidsliv- og pensjonspolitisk råd (ALPR)
· Kompetansepolitisk råd
· Råd for rettferdig omstilling
· Arbeidslivets klimaråd
Andre: 
· Frontfagsutvalget – Annette B. Basma
· Kompetansereformutvalget – Joakim Østbye
· Lavlønnsutvalget- Nina Sverdrup Svendsen
· Feriepengelovutvalget – Astrid M. Svele
· Arbeidsgruppe om arbeidskonflikter og tvungen lønnsnemnd -Nina Sverdrup Svendsen
· Kompetansebehovsutvalget - Christine Meling
· Tekniske beregningsutvalg for inntektsoppgjørene (TBU) - Atle Gullestad
· Teknisk beregnings- og statistikkutvalg for kommunesektoren - Annette Narverud/ Andreas Christensen 
· Statistikk- og beregningsutvalget i staten – Atle Gullestad/ Andreas Christensen 
· Beregningsutvalg i Oslo kommune - Annette Narverud, Anette Bjørlin Basma, Andreas Christensen 
· Rådgivende utvalg for «Avtale om statlige OU-midler» - Anette B. Basma
· Rådgivende utvalg for «SG1020 – OU-midler» - Anette B. Basma
· Styret for «Avtale om OU-ordningen for helseforetakene i Spekter» - Anette B. Basma
· Styret for Opplærings- og utviklingsfondet i Oslo Kommune - Øystein Hageberg, Norsk Lektorlag.
· Kontaktutvalget for Oslo kommune – Julius Okkenhaug 
· Styret for Pensjonskontoret KS-området - Anders Kvam. Ole Jakob Knutsen vara.
· Senter for seniorpolitikk – styremedlem – Håvard Holm t.om mai 2024, Astrid Svele fra juni 2024
· Den norske ILO-komiteen - Astrid M. Svele
· Arbeidstilsynets regelverksforum – Astrid M. Svele Tvisteløsningsnemnda til arbeidsmiljøloven, vara - Ragnhild Bø Raugland (Juristforbundet)
· Samarbeidsorgan for bransjeprogrammene (HK-dir) - Joakim Østbye
· Koordineringsgruppen for flere læreplasser- Ingeborg Guleng Laugerud
· Nasjonal koordineringsgruppe Inkluderende arbeidsliv – Nina Sverdrup Svendsen
· Bransjeprogram IA Sykehus - Kristin Krogvold og Ellen E. Engh, Akademikerne H
· Bransjeprogram IA Leverandørindustrien til olje og gass – Anne Øyen (Tekna) t.o.m. 9. 2021, Peggy Aasheim (Tekna) f.o.m. 10. 2021.
· Arbeidstilsynets råd – Nina Sverdrup Svendsen
· STAMIs fagråd – Nina Sverdrup Svendsen
· Arbeidsgruppe likestilling i arbeidslivet – Nina Sverdrup Svendsen
· Forum for inkludering – Nina Sverdrup Svendsen
· Partssammensatt IA-arbeidsgruppe i staten – Marianne Kringlebotn (Akademikerne Stat)
· “Best sammen” - IA-arbeidet i KS-sektoren – Frode Svartvatn (Akademikerne K)
· Utredningsråd – fripoliser, Tom Erik Aabø (Tekna)
[bookmark: _Toc114065562][bookmark: _Toc176264525]Oppnevninger/annet
Akademikerne har med bidrag fra medlemsorganisasjonene spilt inn til Domstoladministrasjonen forslag til arbeidslivskyndige meddommere for ordinære domstoler for perioden 2025-2028. Det er foreslått kandidater til alle landets fylker. Selve oppnevningene utføres av Domstoladministrasjonen høsten 2024.
Akademikerne har med bidrag fra medlemsorganisasjonene også spilt inn til Arbeids- og inkluderingsdepartementet navneforslag til meddommere i Sentral arbeidsrett for perioden 2023-2026. Disse meddommerne ble oppnevnt av Kongen i statsråd juni 2023.
Akademikerne forutsetter at alle oppnevnte meddommere opptrer uavhengig i sine roller. Dette er grunnleggende for en rettsstat.


Vedlegg 5: Sentrale høringssvar og innspill  
NOU 2022: 7 Et forbedret pensjonssystem, Arbeids- og inkluderingsdepartementet
NOU 2022:9 En åpen og opplyst offentlig samtale, Kultur- og likestillingsdepartementet 
NOU 2022: 11 Ditt personvern- vårt felles ansvar. Personvernkommisjonens rapport, Kommunal- og distriktsdepartementet
NOU 2022: 13 Med videre betydning — Et helhetlig system for kompetanse- og karriereutvikling i barnehage og skole, Utdanningsdirektoratet
NOU 2022: 17 Veier inn - ny modell for opptak til universiteter og høyskoler, Kunnskapsdepartementet
NOU 2022: 20 Et helhetlig skattesystem, Finansdepartementet
NOU 2023: 4 Tid for handling. Personellet i en bærekraftig helse- og omsorgstjeneste, Helse- og omsorgsdepartementet
NOU 2023: 8 Fellesskapets sykehus. Styring, finansiering, samhandling og ledelse, Helse- og omsorgsdepartementet
NOU 2023: 9 Generalistkommunesystemet, Kommunal- og distriktsdepartementet
NOU 2023: 16 Evaluering av pandemihåndteringen – rapport fra Koronautvalget, Justis- og beredskapsdepartementet
NOU 2023: 17 Nå er det alvor- rustet for en usikker fremtid, Justis- og beredskapsdepartementet
NOU 2023: 21 Embetsordningen – i takt med tiden, Kommunal- og distriktsdepartementet
NOU 2023:25 Omstilling til lavutslipp- veivalg for klimapolitikken mot 2050, Klima- og miljødepartementet
NOU 2023:30 Utfordringer for lønnsdannelsen og norsk økonomi, Finansdepartementet
NOU 2024:2 I samspill med naturen- Naturrisiko for næringer, sektorer og samfunn i Norge, Klima- og miljødepartementet
NOU 2024:3 Felles innsats mot ekstremisme: Bedre vilkår for det forebyggende arbeidet, Kultur- og likestillingsdepartementet
Fjerning av minstegrense for rett til medlemskap i Statens pensjonskasse og enkelte andre lover, Arbeids- og inkluderingsdepartementet
Grunnlag for ny universitets- og høyskolelov, Kunnskapsdepartementet 
Forslag til endringer i arbeidsmiljøloven og statsansatteloven mv. for å sikre arbeidstakere tydelige og mer forutsigbare arbeidsvilkår – gjennomføring av direktiv (EU) 2019/1152, Arbeids- og inkluderingsdepartementet 
Forslag om permitterte ansatte i private tjenestepensjonsordninger (videreføring av midlertidige lovregler), Finansdepartementet
Rapport fra ekspertutvalget for klimavennlige investeringer, Nærings- og fiskeridepartementet
Innleie fra bemanningsforetak - Forslag til forskriftsbestemmelser om innleie til helse- og omsorgstjenesten og innleie av rådgivere og konsulenter med spesialkompetanse, Arbeids- og inkluderingsdepartementet 
Forskrift om endring i forskrift om utdanningsstøtte, Kunnskapsdepartementet
Studieavgift for studenter fra land utenfor EØS-området eller Sveits mm. – endringer i universitets- og høyskoleloven, Kunnskapsdepartementet
Forslag til endringar i forskrift om organisering, ledelse og medvirkning – gjennomføring av direktiv 2019/1832 i norsk rett, Arbeidstilsynet 
Akademikernes innspill til Klimautvalget 2050
Høring - Grunnrenteskatt på havbruk, Finansdepartementet 
Høring – delt pensjonsgrunnlag (AID) 
Forslag om endringer i skikkethetsforskriften i høyere utdanning, Kunnskapsdepartementet 
Forskrift om endring i forskrift om utdanningsstøtte, Kunnskapsdepartementet
Forslag til tiltak for bedre kjønnsbalanse i styrer og ledelse​, Nærings- og fiskeridepartementet
Innspill til utredning av lavere aldersgrense for stipendbasert utdanningsstøtte til voksne i videregående opplæring, Kunnskapsdepartementet

Innspill til regjeringens strategi for likestilling mellom menn og kvinner (KUD)
Forslag til forskriftsfesting av en ny ungdomsgaranti (AID)
Rapport fra ekspertgruppe som har vurdert akkreditering av universiteter, Kunnskapsdepartementet
Innleie fra bemanningsforetak – Forslag til lov- og forskriftsregulering av innleie til arrangement, Arbeids- og inkluderingsdepartementet 
Forslag til regler om avverging av skade og bruk av fysisk inngripen i ny opplæringslov og privatskoleloven, Kunnskapsdepartementet
Innspill til regjeringens arbeid knyttet til selvstendig næringsdrivende og frilanseres sosiale ordninger​, Arbeids- og inkluderingsdepartementet
Endring i arbeidsmiljøloven – forslag om å heve den øvre rammen for overtredelsesgebyr, Arbeids- og inkluderingsdepartementet 
Garantiordninger ved konkurs i forsikringsforetak som tilbyr yrkesskadeforsikring, Finansdepartementet 
Innspill til Stortingsmeldingen om profesjonsutdanningene​, Kunnskapsdepartementet
Forslag til endring i reglene om hvem som kan ansettes i lærerstilling og forslag om å tydeliggjøre reglene om faglig ansvar for opplæringen, Kunnskapsdepartementet
Forslag til endringer i diskrimineringsombudsloven og likestillings og diskrimineringsloven, Kultur- og likestillingsdepartementet (ok! Sendt des -23)
Forslag til endringer i lov om utdanningsstøtte – rentebelastning​, Kunnskapsdepartementet
Representantforslag 33 S (2023–2024) om mer fleksible og fremtidsrettede arbeidstidsordninger (ok, men dette er til info ingen ordinær høring vi sendte foreningene for innspill, men et skriftlig innspill utarbeidet til komitehøring, skal den da med? Sendt des – 23)
Endringer i sivilbeskyttelsesloven - sivil arbeidskraftberedskap når rikets selvstendighet eller sikkerhet er i fare​, Justis- og beredskapsdepartementet
Forslag til forskrift om undervisnings- og forskningsstillinger og rekrutteringsstillinger​, Direktoratet for høyere utdanning og kompetanse 
Innspill til representantforslag om Norges neste steg for kunstig intelligens dok 8:46 S, Kommunal- og forvaltningskomiteen
Høring om endringer i lov om statens ansatte mv (statsansatteloven), Digitaliserings- og forvaltningsdepartementet
Forslag til endringer i plan- og bygningsloven og kart- og planforskriften, Kommunal- og distriktsdepartementet
Forslag til lov om gjennomføring av ELA- forordningen, Arbeids- og inkluderingsdepartementet 
Forslag om heving av toleransebeløpet for avkorting av avtalefestet pensjon fra Statens pensjonskasse, Arbeids- og inkluderingsdepartementet
Akademikernes innspill til rundebordskonferanse om næringsrettet forskning, Høyre, FrP, Venstre og KrF
Innspill til stortingsmelding om gründere og oppstartsbedrifter, Nærings- og fiskeridepartementet
Akademikernes innspill til gjennomgang av Forskningsrådets rolle og funksjon, Kunnskapsdepartementet 

